Accident rutier în Dezmir. Două persoane au ajuns la spital.
Un accident rutier s-a produs în dimineața zilei de vineri, în zona localității clujene Dezmir, în urma căruia două persoane au avut nevoie de îngrijiri medicale.
Accident rutier în Dezmir, un autoturism și un autocamion au fost avariate/Foto: Info Trafic jud. Cluj Facebook.com
Pompierii clujeni au intervenit, vineri dimineața, la un accident rutier produs la ieșire din localitatea Dezmir.
"La fața locului au fost alocate o autospecială cu modul de descarcerare și un echipaj SMURD, unde au găsit un autocamion și un autoturism avariate", potrivit ISU Cluj.
Două persoane au fost consultate la fața locului de către echipajul SMURD, fiind ulterior preluate de o ambulanță pentru a fi transportate la spital.
"A fost solicitat în sprijin un echipaj SAJ, iar cele două persoane au fost transportate la spital pentru îngrijiri medicale", potrivit sursei citate.
Citiți monitorulcj.ro și pe Google News
CITEȘTE ȘI: